ქოჯაელის მუზეუმი

ქოჯაელის მუზეუმი () ასევე ცნობილი როგორც ქოჯაელის არქეოლოგიისა და ეთნოგრაფიის მუზეუმი ან იზმითის მუზეუმი — ეროვნული მუზეუმი ქოჯაელში (იზმითი), ჩრდილო-დასავლეთ თურქეთი, სადაც გამოფენილია არქეოლოგიური და ეთნოგრაფიული ნივთები. განთავსებულია იზმითის ყოფილ სარკინიგზო სადგურში.

მუზეუმი მდებარეობს იზმითის ქოზლუს უბნის ისტასიონის ქუჩაზე.

სარკინიგზო სადგური შექმნილია გერმანელი არქიტექტორის, ოტო რიტერის მიერ და აშენდა 1873-1910 წლებში. ობიექტი მოიცავს 21 დეკარის (5,2 აკრი) ფართობს. სარკინიგზო სადგური გამოუყენებელი გახდა მას შემდეგ, რაც რკინიგზის მარშრუტი, რომელიც გადიოდა მარმარილოს ზღვის სანაპიროზე და გაივლიდა ქალაქის ცენტრში, შეიცვალა და ქალაქის ჩრდილოეთით გაიყვანეს.

სარეკონსტრუქციო სამუშაოების შემდეგ, რომელიც დაიწყო 2004 წელს, ყოფილი სარკინიგზო სადგური გაიხსნა 2007 წლის დასაწყისში. მუზეუმი შედგება 1965 არქეოლოგიური, 1549 ეთნოგრაფიული ობიექტისა და 5155 მონეტისგან. საგამოფენო დარბაზების გარდა, არის 130 ადგილიანი საკონფერენციო დარბაზი და ლაბორატორია. მუზეუმის ნივთები ნაწილობრივ გამოფენილია მუზეუმის დარბაზებში და ნაწილობრივ ღია ცის ქვეშ, მუზეუმის ეზოში. ორთქლმავალი ლოკომოტივი და ორი სარკინიგზო ვაგონი, რომლებიც გადაკეთებულია კაფეტერიად და რესტორნად მდებარეობს მუზეუმის წინ, რომელიც ემსახურება ვიზიტორებს.

მუზეუმის დარბაზებში გამოფენილია ნივთები პალეოლითის, ელინური, რომაული, ბიზანტიური და ოსმალური ეპოქიდან.

გალერეა

სქოლიო

კატეგორია:თურქეთის მუზეუმები
კატეგორია:2006 წელს დაარსებული მუზეუმები
კატეგორია:მუზეუმები ანბანის მიხედვით